་ཤེས་པ་ལྷན་ཅིག སྒོམ་པར་བྱ་བ་ཡིན་ནོ། །འོན་ཀྱང་དེ་ལྟར་བསྒོམ་པའི་ཚུལ་ཡང་ཡོད་
དམ་ཞེ་ན། ཤིན་ཏུ་ཡོད་དེ། འགྲེལ་ཆེན་ལས་དབང་གི་ལེའུ་སྐབས་སུ་སྲུང་བའི་འཁོར་ལོ་སྔོན་
341

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དུ་འགྲོ་བ་ཅན་རྡོ་རྗེ་འཇིགས་བྱེད་ཀྱི་རྣམ་འབྱོར་ལ་དམིགས་པར་བྱ་སྟེ། སྒྲུབ་ཐབས་ཀྱི་ཆོ་གས་
ཡན་ལག་དྲུག་ལ་སོགས་པའི་སྔགས་འགོད་པར་བྱས་ནས་དམ་ཚིག་སེམས་དཔའ་དང་ལྷན་ཅིག་
ཡེ་ཤེས་སེམས་དཔའ་གཅིག་ཏུ་བྱས་ཏེ་སྒྲུབ་ཐབས་ལས་གསུངས་པའི་ཆོ་ག་འཆད་པར་འགྱུར་
བའི་ཕྱག་ཉི་ཤུ་རྩ་དྲུག་དང་། སྤྱན་བཅུ་གཉིས་དང་། ཕྲག་པ་དྲུག་དང་། ཞལ་བཞི་དང་། མགྲིན་
པ་གསུམ་དང་། ཞབས་གཉིས་དང་། འཆད་པར་འགྱུར་བའི་མཚོན་ཆ་རྣམས་འཛིན་པར་རྣམ་
པར་བསམས་ནས། ཞེས་གསུངས་ཏེ། འདིར་ཡང་དམ་ཚིག་པ་བསྐྱེད་པའི་རྗེས་སུ་ཡེ་ཤེས་པ་
བཅུག་པའི་ཤེས་བྱེད་རྣམ་དག་མེད་དོ། །འོན་ཀྱང་རྡོ་རྗེ་ལུས་ཀྱི་སྐབས་འདིར་ཅུང་ཟད་དམ་
ཚིག་པ་ལ་ཡེ་ཤེས་པར་མོས་པ་དཀའ་ན། ཛཧཱུཾ་བཾ་ཧོཿཞེས་པའི་སྔགས་ཀྱིས་རང་ལ་ཡེ་ཤེས་
སེམས་དཔའ་བཅུག་ནས། ཡེ་ཤེས་པ་རྣམས་གཅིག་ཏུ་གྱུར་པ་རིགས་བདག་གིས་རྒྱས་གདབ་
རང་ཆས་སུ་ཡོད་པ་བསྒོམ་པར་བྱ་སྟེ། འགྲེལ་ཆེན་ལས། རྡོ་རྗེ་ཤུགས་ཀྱི་སྒྲུབ་ཐབས་ཀྱི་སྐབས་
སུ། འདིར་ཁྲོ་བོའི་དབང་བོ་རྡོ་རྗེ་ཤུགས་ནི་སྔར་གསུངས་པའི་སྒྲུབ་ཐབས་ཀྱི་ཆོ་གས། ཧཱུཾ་ཡིག་
རྡོ་རྗེ་ལས་རྫོགས་པ་གཉིས་ལྷག རྒྱལ་བའི་ཕྱག་ཅེས་པ། ཕྱག་ཉི་ཤུ་རྩ་དྲུག་པ། གླང་བོ་ཆེའི་
པགས་པའི་གོས་འཛིན་པ། རིག་བྱེད་ཞལ་ཞེས་པ་ཞལ་བཞི་བ། ཞབས་གཉིས་པ། དམར་སེར་
སྤྱན་དང་། དབུ་སྐྲ་དམར་སེར་རྒྱལ་བའི་བདག་པོའི་ཅོད་པན། ཞེས་པ་མི་བསྐྱོད་པའི་ཅོད་པན་
ཅན། མཆེ་བ་རྣོན་པོ་གཙིགས་པ། སྦྲུལ་གྱི་རྒྱན་དང་ཞེས་པ་སྦྲུལ་གྱིས་བརྒྱན་པ། རབ་མཆོག་
སྟག་གི་པགས་པའི་ཤམ་ཐབས་ཅན། གཙོ་བོ་བཞིན་དུ་མཚོན་ཆའི་ཕྱག་སྟེ་དུས་ཀྱི་འཁོར་ལོ་ལྟ་
བུ། སྤྱི་བོར་མཐའ་དག་རྒྱལ་བའི་རིགས་རྣམ་པར་དག་པའི་ཅོད་པནཁ་དོག་སྣ་ལྔ་བོ་རྣམས་ཀྱི་
ཕྲེང་བ་ངེས་པར་བཅིངས་སོ། །དེ་ལྟར་གྱུར་པ་དྲི་མེད་འཕྲོ་བ་སྟེ། ཤིན་ཏུ་དང་བ་ནི་སྣ་ཚོགས་ཆུ་
སྐྱེས་དང་། ཉི་མའི་དཀྱིལ་འཁོར་གྱི་སྟེང་དུ་དཀྱིལ་འཁོར་གྱི་ཁང་བ་སྣ་ཚོགས་མདོག་ལ་དབུས་
342

༄༅། །བཀའ་འབུམ་ཐོར་བུ་བཞུགས་སོ། །
¢༼ཛ༽
སུ་དཔའ་བོ་གཅིག་པ་སྟེ། སྒོ་བཞི་རྣམས་སུ་རྡོ་རྗེ་དང་། ལྕགས་ཀྱུ་དང་། རྡོ་རྗེ་ཞགས་པ་དང་།
རྡོ་རྗེ་དྲིལ་བུ་རྣམས་གོ་རིམ་ཇི་ལྟ་བ་བཞིན་བཀོད་ནས། ཞབས་གཉིས་དག་གིས་འབྱུང་བོའི་
མགོན་པོ་སྟེ། ཡི་དྭགས་ཀྱི་མགོན་པོ་གཞན་གྱིས་མི་ཐུབ་པ་ལྷག་པའི་སྟོབས་ཀྱིས་མནན་ཅིང་།
གཡས་བརྐྱངས་སྟབས་ཀྱིས་ཡང་དག་གནས་པ་འབྱུང་བོ་སོགས་སྐྲག་པར་བྱེད་པའི་གླང་བོ་
ཆེའི་པགས་པ་འཛིན་པ།
ལག་པའི་སྡིགས་མཛུབ་དག་གིས་ལྷ་མིན་གདེངས་ཅན་ལྷ་རྣམས་
སྐྲག་པར་བྱེད་པ། ཛཿཧཱུཾ་བཾ་ཧོཿསྔགས་ཀྱི་ཚིག་འདི་རྣམས་ཀྱིས། ཡེ་ཤེས་སེམས་དཔའ་དང་
གཅིག་ཏུ་གྱུར་པ་རྣལ་འབྱོར་པས་བསྒོམས་ན་ཟླ་བ་གཅིག་ཉིད་ཁོ་ནས་དུར་ཁྲོད་པ་ལ་གནས་པ་
ཞེས་པ་དུར་ཁྲོད་ཀྱི་སར་གནས་པས་འབྱུང་བོའི་ཚོགས་ནི་སྒྲུབ་པར་བྱ་ཞེས་གསུངས་ཤིང་དེ་
ལྟར་བཞེད་དོ། །རྡོ་རྗེ་ཤུགས་དང་། རྡོ་རྗེ་འཇིགས་བྱེད་དང་། དུས་ཀྱི་འཁོར་ལོ་རྣམས་མི་
གཅིག་སྟེ། ཡུམ་ཡོད་མེད་དང་། ཕྱག་མཚན་སོགས་མི་འདྲ་བའི་ཕྱིར་རོ། །དེ་ཡང་དུས་ཀྱི་
འཁོར་ལོ་དང་། རྡོ་རྗེ་འཇིགས་བྱེད་ལ་ཁ་སྦྱོར་གྱི་ཡུམ་ཡོད་ལ། རྡོ་རྗེ་ཤུགས་ལ་མེད་ཅིང་། དུས་
ཀྱི་འཁོར་ལོ་ཕྱག་ཉི་ཤུ་རྩ་བཞི་བ་ཡིན་ཅིང་། གླང་ལྤགས་མི་འཛིན་ལ། གཞན་གཉིས་གླང་
ལྤགས་འཛིན་པའི་ཕྱག་ཉེར་དྲུག་པ་ཡིན་པའི་ཕྱིར་དང་། རྡོ་རྗེ་འཇིགས་བྱེད་ཀྱི་ཕྱག་ཐ་མས་
ལྷའི་བུའི་ཐོད་ཁྲག་དང་། འཆི་བདག་གི་བདུད་ཀྱི་མགོ་བོ་འཛིནལ། རྡོ་རྗེ་ཤུགས་ཀྱིས་དེ་དག་
མི་འཛིན་པའི་ཕྱིར་དང་། དུས་ཀྱི་འཁོར་ལོ་ནི་སྒྲིབ་པ་ཐམས་ཅད་རྣམ་པར་དག་པ་དང་སྦྱར་ལ།
རྡོ་རྗེ་འཇིགས་བྱེད་ནི་གནས་སྐབས་ཀྱི་སྒྲིབ་པ་ཕྲ་མོ་མ་སྤངས་པ་དང་སྦྱར་བའི་ཕྱིར་ཏེ། སྲིད་
གསུམ་སྐྱེ་དང་འཆི་བ་མེད། །ཞེས་སོགས་དང་། རྡོ་རྗེ་འཇིགས་བྱེད་ཀྱི་སྒྲུབ་ཐབས་ཀྱི་སྐབས་
ལས། ཕུང་བོའི་བདུད་ལྟ་གླང་ཆེན་ཞེས་པ་ནི། །ཕུང་བོའི་བདུད་ལྟ་བུ་གླང་བོ་ཆེ་སྟེ། དེ་ཟད་པ་
ལས་ཆ་ཙམ་ཉིད་ནི་པགས་པའོ། །དེ་ཉིད་རབ་ཏུ་འབྱིན་པ་ནི། ཕུང་བོའི་བདུད་ལྟ་གླང་ཆེན་མ་
343

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལུས་བཤུས་ནས། རྐང་བ་ཟུང་ཞིག་དག་ནས། འཛིནཅིང་རྐང་བ་ཟུང་ཞིག་འཆང་བ་གླང་ཆེན་
ལྤགས་པའི་གོས་ཞེས་པ་འཛིན་པ་སྟེ། གཡས་སུ་མགོ་དང་། གཡོན་གྱི་ཆར་མཇུག་མའོ། །ལྷ་
མིན་དབང་བོ་ཞེས་པ་ནི། ལྷའི་བུའི་བདུད་དེ། དེའི་མ་རིག་པ་འཇུག་པ་ནི་ཁྲག་གོ །དེ་ཟད་པ་
ལས་ཆ་ཙམ་ནི་ཐོད་པའི་ཁྲག་སྟེ། ཞག་གི་ཐོད་པ་དེ་གང་གི་རབ་མཆོག་ཕྱག་གི་མཐིལ་ན་ཡོད་
པ་དེ་ནི་ལྷ་མིན་དབང་བོའི་ཁྲག་གི་ཐོད་པ་ཕྱག་མཐིལ་ན་ཞེས་པའོ། །འཆི་བདག་བདུད་ཀྱི་
གདོང་གི་ཕྱག་ཅེས་པ་ནི་འཆི་བདག་གི་བདུད་ཟད་པ་ལས་ཆ་ཙམ་གྱིས་སྒྲིབ་པ་མགོ་བོ་གང་གི་
ལག་ན་ཡོད་པ་དེ་ནི་འཆི་བདག་བདུད་ཀྱི་གདོང་གི་ཕྱག་གོ །ཉོན་མོངས་བདུད་ནི་ཞབས་ཀྱིས་
བསྒྱེལ། །ཞེས་པ་ནི་ཉོན་མོངས་པའི་བདུད་ཟད་པ་ལས་ཆ་ཙམ་གྱིས་ཉོན་མོངས་པའི་སྒྲིབ་པ་
ངེས་པར་མ་བསྲེགས་པ་གང་ཡིན་པ་དེ་ནི་ཡི་དྭགས་ཏེ། གང་གི་ཞབས་ཀྱི་འོག་ཏུ་བསྒྱེལ་བའོ། །
དེས་ན་ཉོན་མོངས་བདུད་ནི་ཞབས་ཀྱིས་བསྒྱེལ་བའོ། །དེ་ལྟར་ན་ཆ་ཙམ་གྱིས་སྒྲིབ་པ་རྣམས་
ཀྱིས་གཉིས་ལྷག་རྒྱལ་བའི་ཕྱག་ཅེས་པ་ཕྱག་ཉི་ཤུ་རྩ་དྲུག་སྟེ། ལྷག་མའི་ཕྱག་ལ་ནི། མཚོན་ཆ་
དུས་ཀྱི་འཁོར་ལོ་བཞིན་ནོ། །ཞེས་གསུངས་པ་ལྟར་རོ། །འོན་ཀྱང་དེ་གསུམ་རྒྱུད་ཐ་དད་པ་ཁོ་
ན་ནི་མིན་ཏེ། དོན་ལ་རྡོ་རྗེ་འཇིགས་བྱེད་དང་། རྡོ་རྗེ་ཤུགས་གཉིས་ནི་བཅོམ་ལྡན་འདས་དུས་
ཀྱི་འཁོར་ལོའི་རྣམ་འཕྲུལ་ཡིན་པའི་ཕྱིར་དང༌། རྡོ་རྗེ་འཇིགས་བྱེད་སྒྲིབ་པ་ཕྲ་མོ་མ་སྤངས་པའི་
ས་བཅུའི་དབང་ཕྱུག་ལ་སྦྱར་བ་ནི་གདུལ་བྱའི་ངོ་ཙམ་དུ་ཡིན་པའི་ཕྱིར་དང་། དོན་ལ། ༀ་ན་མོ་
བྷ་ག་ཝ་ཏེ་ཀཱ་ལ་ཙཀྲ་ཡ། བཛྲ་བྷཻ་ར་ཝ་དྷཱི་ཀཱ་རཱ་ཡ། ཞེས་པ་བཅོམ་ལྡན་འདས་དུས་ཀྱི་འཁོར་
ལོ་རྡོ་རྗེ་འཇིགས་བྱེད་ཅེས་བྱ་བ་ཡིན་པའི་ཕྱིར་རོ། །རྡོ་རྗེ་འཇིགས་བྱེད་བསྒོམ་པའི་ཚེ་སྣ་
ཚོགས་ཡུམ་གསེར་མདོག་ཞལ་གཅིག་ཕྱག་གཉིས་མས་འཁྱུད་པ་བསྒོམས་ཏེ། འདིའི་སྒྲུབ་
ཐབས་ཀྱི་སྐབས་ལས། དེས་ན་ཉི་མ་རྒྱུ་བའི་དབང་གིས་དེ་ལ་ཡུམ་ནི་ཞལ་གཅིག་མ་སྟེ་ཟླ་བ་
344

༄༅། །བཀའ་འབུམ་ཐོར་བུ་བཞུགས་སོ། །
༼ཇ༽ཉྩ
དག་པའོ། །ཟུང་ནི་ཕྱག་གི་པདྨ་ནི། ཕྱག་གཉིས་ཏེ། ཕྱག་གི་པདྨ་གཡས་དང་གཡས་མིན་དག་
ལ་གྲི་གུག་དང་། དཔལ་ལྡན་ཞེས་པ་མིའི་ཐོད་པའོ། །སྣ་ཚོགས་ཡུམ་ནི་དེ་བཞིན་ཉིད་དུ་ལུས་
ཀྱི་དབྱེ་བས་ཉི་མའི་ཁྱིམ་གཅིག་སྟེ། ཕྱོགས་ཀྱི་དབྱེ་བས་སྣ་ཚོགས་ཡུམ་ཕྱག་གཉིས་མའོ། །
ཞེས་གསུངས་ཤིང་དེ་ལྟར་བཞེད་པས་སོ། །རྐང་བ་བཅུ་དྲུག་པ་དང་། བདུན་བཅུ་རྩ་གཉིས་པ
གཉིས་དུས་ཀྱི་འཁོར་ལོ་དང་། དུས་ཀྱི་འཁོར་ལོའི་རྡོ་རྗེ་འཇིགས་བྱེད། ཞེས་ཕྱེ་བས་ན། གཙོ་
བོར་རྡོ་རྗེ་འཇིགས་བྱེད་ཀྱི་སྔགས་ཡིན་ཏེ། རྐང་བ་བཅུ་དྲུག་པ་ལས། བཛྲ་བྷཻ་ར་ཝ་བྷི་ཀཱ་རཱ་ཡ།
ཞེས་འབྱུང་ཞིང་། དེའི་དོན། རྡོ་རྗེ་འཇིགས་བྱེད་བདུད་འཇིག་པར་བྱེད་པ། ཞེས་པ་ཡིན་པའི་
ཕྱིར་དང་། ག་ཛ་ཙར་དྷིཀྐ་རཱ་ཡ། ཞེས་པ་གླང་བོའི་པགས་པ་འཛིན་ཞེས་པ་ཡིན་པའི་ཕྱིར་དང་།
རྐང་བ་བདུན་ཅུ་རྩ་གཉིས་པའི་སྔགས་ལས་ཀྱང་། བཛྲ་བྷཻ་ར་ཝ་ཞེས་པ་དང་། འགྲེལ་ཆེན་ལས།
དེ་ནི་བཅོམ་ལྡན་འདས་དུས་ཀྱི་འཁོར་ལོ་རྡོ་རྗེ་འཇིགས་བྱེད་ཀྱི་ཡན་ལག སོ་སོའི་ཕྲེང་བའི་
སྔགས་ཏེ་ཞེས་གསུངས་ཤིང་། དེ་ལྟར་བཞེད་པའི་ཕྱིར་རོ། །ར་བ་གསུམ་པ་དང་ལྔ་བའི་འོག་
གཞི་སོ་སོར་ཡོད་ལ། དེ་ཡང་རྡོ་རྗེའི་ཁང་བ་བརྩེགས་པ་གཞི་དང་བཅས་པ་ནང་དུ་ཆུད་པའི་ར་
བ་གསུམ་པ། ས་གཞི་གུར་བླ་བྲེ་དང་བཅས་པ། དེ་ནང་དུ་ཆུད་པའི་ར་བ་ལྔ་བ། འོག་གཞི་རྡོ་
རྗེའི་ས་གཞི། གུར་བླ་བྲེ་དང་བཅས་པ་བསྒོམ། འོག་གི་སྲུང་མ་རྣམས་རང་རང་གི་འོག་གི་ས་
གཞིའི་ཁོང་གསེང་ནམ་མཁའ་ཤིན་ཏུ་དྭངས་པ་ཞེས་པ་ལ་གནས་པ། ར་བ་གསུམ་གྱི་ཁ་དོག་ནི་
ཐུགས་ཀྱི་དཀྱིལ་འཁོར་གྱི་རྩིག་པ་གསུམ་དང་འདྲ། ར་བ་ལྔའི་ཁ་དོག་ནི་དཀྱིལ་འཁོར་ཕྱི་
མའི་རྩིག་པ་ལྔ་དང་འདྲ། དབྱིབས་ནི་སྒོམ་དོན་ལ་ར་བ་རྣམས་གྲུ་བཞི་དང་། དྲ་བ་རྣམས་མེ་རི་
དང་བཅས་པ་དབྱིབས་ཟླུམ་པོར་བྱེད། ར་བ་གསུམ་པའི་རྒྱ་ནི་གང་དུ་ནམ་མཁའ་དང་ས་འབྱར་
བ་ཟླུམ་པོའི་དཀྱིལ་འཁོར་གྱི་རྣམ་པར་སྣང་བ་དེར་སྒོམ་ལ། དཀྱིལ་འཁོར་གྱི་རྒྱ་ཇི་ལྟར་
་
345

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དཔངས་ཀྱང་དེ་ཙམ་མོ། །ར་བ་ལྔ་བའི་རྒྱ་ནི། དེ་ལས་ཕྱི་རོལ་ཏུ་ཡུལ་འཁོར་གྱི་མཐར་ཐུག་པ་
སྒོམ་ལ། ཡུལ་འཁོར་རང་གི་ཡིན་ན་དེའི་ཕྱི་རོལ་དང་། བདུད་ཀྱི་ཡིན་ན་དེའི་ནང་མཚམས་སུ་
སྒོམ་ཞིང་། དེ་ཉིད་ཀྱི་རིགས་པས་དབུས་སུ་རྡོ་རྗེའི་ས་ཡུལ་འཁོར་གྱི་མཚམས་ཀྱི་མཐའ་རུ་
བསྒོམ་པར་བྱའོ། །སྲུང་འཁོར་གྱི་ཁྲོ་བོ་བཅུ་ནི། འགྲེལ་ཆེན་ལས། ཞལ་ཕྱག་རྣམས་འོག་ནས་
འཆད་པར་འགྱུར་བ་ལྟར་དགོངས་ནས་འོག་ནས་འབྱུང་བ་བཞིན་བྱེད་པར་བཞེད་དོ། །དཀྱིལ་
འཁོར་རྒྱལ་མཆོག་གི་སྐབས་ལས་ཡུམ་གྱི་མངལ་དུ་དཀྱིལ་འཁོར་སྒོམ་པའི་ཚེ། གཙོ་བོ་ས་བོན་
གྱི་ཡི་གེ་དང་ཕྱག་མཚན་ལས་རྫོགས་པར་བསྐྱེད་ལ།
གཞན་རྣམས་ཐིག་ལེའི་ས་བོན་ལས་
བསྐྱེད་ཀྱི། ཡི་གེ་འབྲུ་དང་ཕྱག་མཚན་ལས་བསྐྱེད་པའི་ཤེས་བྱེད་རྣམ་དག་མེད་དོ། །མངལ་གྱི་
སྐབས་སུ་ཟླ་བ་བཅུ་དང་སྦྱར་ནས་སྒོམ་པ་ནི་མན་ངག་ཁྱད་པར་ཅན་ཡིན་པས་ཁོ་བོས་ལག་ལེན་
གྱི་སྐབས་སུ་བཤད་པ་ལྟར་ཉམས་སུ་བླང་ངོ༌། །ཞུ་བ་གླུས་བསྐུལ་ལན་གཉིས་འབྱུང་བའི་རྒྱུ་
མཚན། གླུས་བསྐུལ་དང་བོ་ནང་དུ་བྱིས་པ་སྲོག་གི་རླུང་རྫོགས་པའི་ཕྱེད་དང་། ཕྱི་རོལ་ཏུ་འགྲོ་
བའི་དོནདུ་མངལ་ནས་བསྐུལ་བའི་དོན་ཡིན་ལ། གཉིས་པ་ནི། ནང་དུ་གཙོ་བོ་ཡབ་ཡུམ་ཐིག་
ལེར་ཞུ་ནས་རྒྱལ་བ་བསད་པར་བྱེད་པ་དང་། ཕྱི་རོལ་ཏུ་ལོ་བཅུ་དྲུག་གི་མཐར་རྫོགས་པའི་སླད་
དུ་ཡིན་ཏེ། འགྲེལ་ཆེན་ལས། བསྐལ་བ་དང་བོའི་སྐབས་ལས་ནང་དུ་དཀྱིལ་འཁོར་ལྔ་འབབ་
པའི་དོན་དང༌། ཕྱི་རོལ་ཏུ་ལྷ་རྫོགས་པ་ན་འགྲོ་བ་མཐའ་དག་གི་དོན་བྱེད་པའི་སླད་དུ་བསྐུལ།
ཞེས་པ་དང་། ཟླ་བ་བཅུ་བ་སྲིད་པའི་ཡན་ལག་ཏུ་སྲོག་སྤྲོ་བ་དང་། གསུང་གི་རྡོ་རྗེ་བསྐྱེད་པའི་
སླད་དུ་བཙལ་བ་གསུངས་ཏེ། ཕྱི་རོལ་ཏུའང་ཚད་གཉིས་པ་རྫོགས་པའོ། །ཞེས་དང་། འདིར་
བསྐུལ་བ་རྣམ་པ་གཉིས་ཏེ། གཅིག་ནི་སྲོག་རྫོགས་པའི་སླད་དུ་ཡིན་ལ། གཉིས་པ་ནི་ལོ་བཅུ་
དྲུག་གི་མཐར་བདེ་བ་རྫོགས་པའི་སླད་དུའོ། །ཞེས་པ་དང་། ཁྱད་པར་བསྐུལ་བ་གཉིས་པའི་
346

༄༅། །བཀའ་འབུམ་ཐོར་བུ་བཞུགས་སོ།
༼ཛ༽ཉྩ
སྐབས་སུ། བྱིས་པ་རྣམ་པར་ཤེས་པ་བརྒྱལ་བར་གྱུར་པ་སད་པར་བྱེད་པ་བཞིན་དུ། ཞེས་
གསུངས་སོ། །དེས་ན་བསྐུལ་བ་དང་བོ་གཙོ་བོར་སྲོག་རྫོགས་པ་དང་། གཉིས་པ་ལོ་བཅུ་དྲུག་
གི་མཐར་བདེ་བ་རྫོགས་པའི་སླད་དུ་ཡིན་པས་དགོས་པ་ཐ་དད་པ་དང་། བསྐུལ་བ་དང་བོར་
དཀྱིལ་འཁོར་རྒྱལ་མཆོག་གི་སྐབས་སུ། བསྙེན་པའི་ཡན་ལག་དང་བོ་དང་། བསྐུལ་བ་གཉིས་
པ་ལས་རྒྱལ་མཆོག་གི་སྐབས་སུ་བསྙེན་པའི་ཡན་ལག་གཉིས་པ་ཡིན་པས་དགོས་བྱེད་དང་།
དོན་ཐ་དད་པ་ཡིན་པའི་ཕྱིར་རོ། །བསྐུལ་བ་གཅིག་ལས་མི་བྱེད་པ་ནི། བབ་ཅོལ་ཁོ་ན་ཡིན་ནོ། །
གསུང་གི་དཀྱིལ་འཁོར་གྱི་ཡབ་རྣམས་དང་། སྐུའི་དཀྱིལ་འཁོར་གྱི་ཡུམ་རྣམས་ལ་འགྲེལ་ཆེན་
ལས། ཁ་དོག་གི་གསལ་ཁ་མ་གསུངས་པ་ནི། ལུས་ཀྱི་དབྱེ་བས་རིགས་མི་མཐུན་དང་། བསམ་
པའི་དབྱེ་བས་རིགས་མཐུན་ཡང་བཞེད་པས་གང་བྱས་ཀྱང་ཆོག་པར་དགོངས་པ་ཡིན་ལ། དེས་
ན་ཙརྩི་ཀ་ནག་མོའི་ཡབ་ལྷ་དབང་ལ། བསམ་པའི་དབྱེ་བས། ནག་པོའི་རིགས་མཐུན་དང།
ལུས་ཀྱི་དབྱེ་བས། སེར་བོའི་རིགས་མི་མཐུན་པ་ཡང་བྱ་སྟེ། ནང་ལེ་ལས། ལུས་ཀྱི་དབྱེ་བའི་
སེར་བོ་ལ། བསམ་པའི་དབྱེ་བས་ནག་པོ་བྱ་བར་གསུངས་ཏེ། གཞན་རྣམས་ཚུལ་འདིས་ཤེས་
པར་བྱའོ། །ས་བཟུང་བའི་དཀྱིལ་འཁོར་སྒོམ་པ་སྟ་གོན་གྱི་གོང་དུ་བསྡུད་པའི་སྒྲུབ་བྱེད་རྣམ་
དག་མེད་ཅིང་། སྟ་གོན་གྱི་སྐབས་སུ་དེ་རྣམས་རང་གི་ལུས་ལ་སྤྱན་དྲངས་ནས་བསྡུད་པར་
འགྲེལ་ཆེན་ལས་གསུངས་པ་ལྟར་ཁོ་བོས་ཀྱང་དཀྱིལ་འཁོར་གྱི་ཆོ་གར་བཤད་ལ། རྡུལ་ཚོན་གྱི་
དཀྱིལ་འཁོར་སྔར་སྒྲུབ་མཆོད་བྱས་པའམ། རས་བྲིས་རབ་གནས་བྱས་པ་ལ་གསར་དུ་སྒྲུབ་
མཆོད་བྱེད་ན། ཡེ་ཤེས་ཀྱི་ལྷ་ལ་བགེགས་སྦྱང་བའམ། ཡེ་ཤེས་པ་མེད་པར་གཏོང་བའི་རིགས་
པ་མི་འཐད་ལ། མདུན་བསྐྱེད་སྒྲུབ་པའི་གོང་ཙམ་དུ་འདེགས་པ་ལེགས་ཤིང་། རྒྱུད་ནས་ཚིག་
ཟིནལ་དེ་ལྟར་གང་ཡང་གསུངས་པ་མ་མཐོང་ངོ་། །ཕུར་བུ་རྣམས་ལ་འདིར་ཡེ་ཤེས་པ་དགུག་
347

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཞུག་སོགས་བྱེད་པའི་སྒྲུབ་བྱེད་མེད་ཀྱི། ཡེ་ཤེས་ཀྱི་ཁྲོ་བོར་མོས་པར་བྱེད། ཕུར་བུའི་སྟེང་
གི་ཁྲོ་བོ་རྣམས་ཐམས་ཅད་སྲུང་འཁོར་དུ་གསུངས་པ་དེ་ཉིད་ཡིན་པས། མཚམས་ཀྱི་ཁྲོ་བོ་
རྣམས་ཕྱག་དྲུག་པར་བྱེད་པའི་སྒྲུབ་བྱེད་རྣམ་དག་མེད་ལ། སྐུའི་དཀྱིལ་འཁོར་གྱི་ན་མཿམཆོད་
པའི་སྐབས་སུ། ལྷ་མོ་བརྒྱད་ནི། ཆུ་ལྷ་མོ་ལ་སོགས་པ་བཞི་དང་། ལྕགས་སྒྲོག་མ་ལ་སོགས་པ་
བཞི་ཡིན་ཞིང་། ལྕགས་སྒྲོག་མ་ལ་སོགས་པའི་སྔགས་ནི། བཛྲ་ཤྲི་ཝ་ལ་སོགས་པ་བཞི་ཡིན་ནོ། །
ཆུ་མེ་རླུང་གསུམ་གྱི་ཁོར་ཡུག་ལ་ཐུགས་དཀྱིལ་འཁོར་གྱི་ཆ་ཕྲན་བརྒྱད་བརྒྱད་ཀྱིས་བསྐོར་བ་
ནི། འགྲེལ་ཆེན་ལས། དཀྱིལ་འཁོར་གསུམ་བཀོད་རྣམས་ཏེ། ཆུ་དང་། མེ་དང་རླུང་གི་དཀྱིལ་
འཁོར་བཀོད་པ་རྣམས་ནི་བརྒྱད་པ་གསུམ་གྱིས་བཞེས་པ་ཉི་ཤུ་རྩ་བཞིས་རབ་ཏུ་ཕྱེ་བའོ། །
ཞེས་གསུངས་ཤིང་། དེ་ལྟར་བཞེད་པའི་ཕྱིར་རོ། །དྲིས་ལན་རིན་པོ་ཆེའི་ཕྲེང་བ་ཞེས་བྱ་བ་
ཕྱོགས་ལས་རྣམ་པར་རྒྱལ་བས་ཆེད་དུ་བརྗོད་པའོ།། །